[{"text_idx": "#000000", "text": "To\u0308o\u0308stuse digitaliseerimist mo\u0303istetakse tihti kui uue arvutiprogrammi vo\u0303i roboti kasutuselevo\u0303tmist, aga veel olulisem on targalt kasutada tehnoloogia abil korjatud andmeid. Nii on vo\u0303imalik seniseid protsesse to\u0303husamaks muuta ehk va\u0308hendada kulusid ja uusi a\u0308rimudeleid luua ehk kasvatada tulusid."}, {"text_idx": "#000001", "text": "Digitaliseerimisega alustamisel on oluline kaardistada oma senistes protsessides no\u0303rgad kohad ning leida neile ta\u0308napa\u0308evased tehnoloogilised lahendused, mis vo\u0303imaldavad andmeid koguda, liigutada ning analu\u0308u\u0308sida automaatselt ja reaalajas."}, {"text_idx": "#000002", "text": "Eesti to\u0308o\u0308jo\u0303utootlikkus to\u0308o\u0308taja kohta 2020. a seisuga Euroopa Liidu keskmisest on 82,6%."}, {"text_idx": "#000004", "text": "Digitaliseerimine aitab suurendada ettevo\u0303tte a\u0308rivo\u0303imalusi ning tagab efektiivsuse ja mugavuse nii partneritele kui ka oma to\u0308o\u0308tajatele."}, {"text_idx": "#000005", "text": "Digitaliseerimine ei ole projekt, kus saab o\u0308elda \u201etehtud!\u201c"}, {"text_idx": "#000006", "text": "Kui protsesside parendamine on pidev protsess, siis tarkvaralahenduste vahetamine selles aegano\u0303udev."}, {"text_idx": "#000008", "text": "Protsesside automatiseerimine robootikaga ja eelko\u0303ige tehisintellektiga varustatud robotitega aitab kaasas ka\u0308ia kasvutempoga, to\u0303sta efektiivsust, tagada ko\u0303rgemat toote/teenuse kvaliteeti ja va\u0308hendada energia tarbimist.\nRutiinsete ja raskete to\u0308o\u0308u\u0308lesannete ta\u0308itmiseks inimto\u0308o\u0308jo\u0303u asendamine masinto\u0308o\u0308jo\u0303uga to\u0303stab lisaks efektiivsusele ka ettevo\u0303tte atraktiivust noorte seas."}, {"text_idx": "#000009", "text": "To\u0308o\u0308stussektoris on enimlevinud ta\u0308isautonoomsed koosto\u0308o\u0308robotid (collaborative robots \u2013 cobots), autonoomsed mobiilsed robotid (autonomous intelligent vehicle \u2013 AIV) ja tarkvara robotid (robotic process automation \u2013 RPA)."}, {"text_idx": "#000010", "text": "Tootmisjuhtide igapa\u0308evane va\u0308ljakutse on hankida usaldusva\u0308a\u0308rset ning ajakohast informatsiooni tootmisprotsesside ka\u0308eka\u0308igu kohta.\nMilline on komponendi valmistamise aja- ja ressursikulu? Milline on liini keskmine opereerimise kulu tunnis ja kui to\u0303hus see on? Millises ulatuses on kasutatud erinevate vahetuste vo\u0303imekused?"}, {"text_idx": "#000011", "text": "To\u0308o\u0308stuslik asjade internet (Industrial Internet of Things \u2013 IIoT) aitab protsesse reaalajas ja\u0308lgida ning tekkivatele takistustele kohe reageerida ning seela\u0308bi muuta protsesse sujuvamaks ja parandada la\u0308bilaskevo\u0303imet."}, {"text_idx": "#000012", "text": "To\u0308o\u0308stusliku asjade interneti su\u0308steemid on mehhanism, mis seob la\u0308bi infoto\u0308o\u0308tluse fu\u0308u\u0308silise maailma virtuaalse maailmaga ja sisaldab tarkvarasu\u0308steeme, sidetehnoloogiat, sensoreid, ajameid jmt, mis suhtlevad sardsu\u0308steeme kasutades reaalse maailmaga. Teisiso\u0303nu vo\u0303imaldab see kahesuunalist suhtlemist seadmete/masinate (Machine to Machine \u2013 M2M) vahel ja toodete u\u0308hendamiseks, mis on integreeritud tootmissu\u0308steemidesse kogu tootmistsu\u0308kli ulatuses."}, {"text_idx": "#000013", "text": "Kuidas to\u0303sta ettevo\u0303tte juhtimiskvaliteeti ning teha stateegilisi juhtimisotsuseid, mis ei po\u0303hine ainult tunnetusel?"}, {"text_idx": "#000014", "text": "To\u0308o\u0308stusliku asjade interneti su\u0308steemid suurendavad andmete keerukust uute andmevormide ja -allikate kaudu. Na\u0308iteks pa\u0308rinevad suurandmed anduritest, seadmetest, vo\u0303rkudest, logifailidest, veebist ja sotsiaalmeediast \u2013 suur osa neist genereeritakse reaalajas ja va\u0308ga suures mahus."}, {"text_idx": "#000015", "text": "Suurandmete analu\u0308u\u0308s vo\u0303imaldab teha paremaid ja kiiremaid otsuseid, kasutades andmeid, mis olid varem ka\u0308ttesaamatud vo\u0303i kasutusko\u0303lbmatud. Ettevo\u0303tted saavad kasutada ta\u0308iustatud analu\u0308u\u0308tika tehnikaid, nagu tekstianalu\u0308u\u0308tikat, masino\u0303pet, ennustavat analu\u0308u\u0308tikat, andmekaevet, statistikat ja loomuliku keele to\u0308o\u0308tlemist, et saada uusi teadmisi varem kasutamata andmeallikatest. Va\u0308hem olulisel kohal pole ka andmete visualiseerimine."}, {"text_idx": "#000016", "text": "Tarneahelates on erinevate meetodite (sh masino\u0303ppe ja -na\u0308gemissu\u0308steemide) kaudu vo\u0303imalik rakendada tehisintellekti, mis vo\u0303imaldab na\u0308iteks prognoosida no\u0303udluse varieeruvustajas (ka u\u0308ldisemalt turumuutusi), tagada tooteTteenuse kvaliteeti, teostada ennetavat hooldust, rakendada kognitiivset andmeto\u0308o\u0308tlust, nutikaid masinaid vo\u0303i isegi su\u0308lemintellekti."}, {"text_idx": "#000017", "text": "Uue toote turule toomine vo\u0303ib osutuda tehniliselt keerukaks va\u0308ljakutseks, mis vo\u0303ib pikendada toote turule toomise aega ja anda konkurentidele po\u0308o\u0308rdumatu eelise.\nKuidas uus toode konkurentidest kiiremini turule saada? Kuidas toote arendamisel va\u0308ltida vigu ja u\u0308mbertegemisi? Kuidas lihtustada ja kiirendada uute tootmisprotsesside planeerimist ning to\u0303sta tootmispaindlikkust?"}, {"text_idx": "#000018", "text": "Virtuaal- ja liitreaalsuse lahendused aitavad digitalsete kaksikute ja simulatsioonide abil vigadeta planeerida ja reaalajas optimeerida, muuta efektiivsemaks protsesse ja materjali voogusid (suurendada tootmispaindlikkust) ning ka disainida tooteid. Lisaks lihtsustavad ja kiirendavad need tootmispinnal ruumikasutuse planeerimist, uute liinide planeerimist ja to\u0308o\u0308koha ergonoomikat."}, {"text_idx": "#000019", "text": "Ettevo\u0303tte tarneahelau\u0308leste ressursside ja protsesside kvaliteetne planeerimine, optimeerimine, haldamine, ja\u0308lgimine ja juhtimine on igale ettevo\u0303tte juhile igapa\u0308evaseks va\u0308ljakutseks."}, {"text_idx": "#000020", "text": "Ku\u0308berfu\u0308u\u0308sikalised su\u0308steemid, integreeritud tarkvarasu\u0308steemide eesma\u0308rk on luua ettevo\u0303ttesiseselt ja ka tarneahelau\u0308leselt andmete liikumine katkematu infovoona. Integreeritud tarkvarasu\u0308steemide loomine aitab liigutada infot reaalajas ning va\u0308ltida korduvat andmete sisestamist erinevates tarneahela lo\u0303ikudes ehk to\u0303sta andmete kvaliteeti. Horisontaalset ja vertikaalset integratsiooni on nimetatud \u201cto\u0308o\u0308stus 4.0 selgrooks\u201d."}, {"text_idx": "#000021", "text": "Masinad ja ettevo\u0303tted suhtlevad ja jagavad pidevalt andmeid, aidates saavutada su\u0308gavamaid analu\u0308u\u0308sivo\u0303imekusi, suuremat la\u0308bipaistvust ja to\u0303husust ko\u0303igi jaoks. Nt, kui ettevo\u0303ttel on mitu tootmishoonet, tagab integratsioon sujuva jagamise andmetega seotud ku\u0308simustes nagu laoseisud, viivitused jms. Selle tulemusena on vo\u0303imalik anda klientidele ja teistele tarneahela osapooltele usaldusva\u0308a\u0308rset infot ning teha ettevo\u0303tte juhtimistasandil andmetele po\u0303hinevaid strateegilisi otsuseid. Vertikaalselt ja horisontaalselt integreeritud su\u0308steemid on eelduseks ta\u0308isautomatiseeritud tarneahela loomiseks (tarnijast kliendini ja juhist tootmispo\u0303randani)."}, {"text_idx": "#000025", "text": "Kuidas kiirete juhtimisotsuste tegemiseks tagada reaalajas protsesside ja\u0308lgimine ja kiire andmete liikumine?"}, {"text_idx": "#000026", "text": "Pilvetehnoloogiate kasutuselevo\u0303tt pilveandmeto\u0308o\u0308tluseks on vajalik suurte andmemahtude haldamiseks ja reaalajas andmete liigutamiseks. Eriti vajalik on see to\u0308o\u0308stusliku asjade interneti rakendamiseks, mille jaoks on sobilikud eelko\u0303ige serva- ja uduandmeto\u0308o\u0308tluse tehnoloogiad (edge and fog computing technologies)."}, {"text_idx": "#000027", "text": "Servandmeto\u0308o\u0308tluses toimub andmete to\u0308o\u0308tlemine vo\u0303rgu serval andmeid loovas seadmes vo\u0303i selle vahetus la\u0308heduses, nt anduris. Servandmeto\u0308o\u0308tluse plussiks on see, et ko\u0303ik andmed ja andmeto\u0308o\u0308tlused sa\u0308ilivad seadmes, mis need algselt lo\u0303i. See hoiab andmed diskreetsena ja sa\u0308ilib nende to\u0303esus. Miinuseks on ja\u0308llegi see, et keerukamaid algoritme no\u0303udvaid andmekogumeid see ei suuda ka\u0308sitleda.\nUduandmeto\u0308o\u0308tluses toimub andmete to\u0308o\u0308tlemine kohtvo\u0303rguga u\u0308hendustud protsessorites vo\u0303i kohtvo\u0303rgu riistvaras endas, mis vo\u0303ivad olla seadmetest ja anduritest kaugemal. Teisiso\u0303nu to\u0308o\u0308deldakse andmeid nn uduso\u0303lmes, mis asub kohtvo\u0303rgus. Uduandmeto\u0308o\u0308tluse plussiks on andmete salvestamine ja to\u0308o\u0308tlemine kohtvo\u0303rgus uduandmeto\u0308o\u0308tluse arhitektuuris, mis vo\u0303imaldab ettevo\u0303tetel koguda andmeid mitmest seadmest \u201epiirkondlikesse ladudesse\u201c. See vo\u0303imaldab suurema vo\u0303imsuse rohkemate andmete to\u0308o\u0308tlemiseks kui servandmeto\u0308o\u0308tlus ja tagab sellega ka reaalajas to\u0308o\u0308tluse keerukamate algoritmide puhul. Miinuseks on see, et uduandmeto\u0308o\u0308tluseks on vaja rajada rohkem infrastruktuuri (ja seega rohkem investeeringuid) ning selle rakendamisel tuleb toetuda andmete ja\u0308rjepidevuse tagamiseks suurele vo\u0303rgustikule."}, {"text_idx": "#000028", "text": "Ettevo\u0303tetes u\u0308ha suurenev teabevoog tekitab muret turvalisuse, la\u0308bipaistvuse ja privaatsuse pa\u0308rast ning seda enam, et tooted ja teenused muutuvad u\u0308ha personaalsemaks ja kohandatavamaks. Tundlike andmete edastamine ja to\u0308o\u0308tlemine peab toimuma turvaliselt, et va\u0308ltida ku\u0308berru\u0308nnakuid. Seega u\u0308ha olulisem on digitaalne eetika ja privaatsus, privaatsust suurendavad tehnoloogiad ja sideturve."}, {"text_idx": "#000029", "text": "Selle valdkonna uudsemateks tehnoloogiateks on plokiahel ja \u201cDevSecOps\u201d arendusprintsiip."}, {"text_idx": "#000030", "text": "Plokiahel on hajutatud vo\u0303i detsentraliseeritud digitaalne su\u0308steem tehingute registreerimiseks mitme osapoole vahel kontrollitaval ja vo\u0303ltsimiskindlal viisil ning ka automatiseeritult. Plokiahel aitab tarneahelaid oluliselt parandada, vo\u0303imaldades toodete kiiremat ja kuluto\u0303husamat tarnimist, parandades toodete ja\u0308lgitavust ja partnerite vahelist koordineerimist. Ettevo\u0303tted saavad digiteerida fu\u0308u\u0308silised varad ja luua ko\u0303igi tehingute detsentraliseeritud muutumatu kirje, mis vo\u0303imaldab ja\u0308lgida varasid tootmisest tarnimiseni vo\u0303i lo\u0303ppkasutaja poolt kasutamiseni."}, {"text_idx": "#000031", "text": "\u201cDevSecOps\u201d (development-security-operations) arendusprintsiip automatiseerib ja integreerib ku\u0308berturvalisuse tarkvara arendusprotsessi igasse etappi. Uus arendusprintsiip ka\u0308sitleb turbeprobleeme nende ilmnemisel, kui neid on lihtsam, kiirem ja odavam parandada."}, {"text_idx": "#000032", "text": "Reaalajamajanduse ja digitaliseerimise meistriklass loomeettevo\u0303tetele"}, {"text_idx": "#000033", "text": "Info- ja kommunikatsioonitehnoloogia Liit (ITL) "}]